Libethenit

Libethenit je minerál kryštalizujúci v rombickej sústave, chemicky hydroxofosforečnan meďnatý - Cu2(PO4)(OH). Patrí do skupiny olivenitu.

Prvýkrát bol opísaný v Ľubietovej (nem. názov Libethen) pri Banskej Bystrici, podľa čoho dostal aj meno. Minerál pomenoval v roku 1823 August Breithaupthttp://www.geolog.cz - Svetové uznanie ukryté v neživých mineráloch.  (Online) prístup:11.10.2008. Prvá zmienka o ňom pochádza z roku 1817 od Kristiana Andreja Zipsera, na základe nálezu banského radcu Rössnera v starej opustenej bani na meď z Ľubietovej.

Charakteristika
Libethenit sa vyskytuje najčastejšie v podobe drobných zelených až čiernozelených kryštálov, ktoré majú oktaédrom podobný tvar. Býva však aj obličkovitý, guľovitý, radiálnolúčovitý, vláknitý alebo celistvý. Je to priesvitný minerál so skleným alebo mastným leskom.

Vznik
Vzniká ako sekundárny minerál v oxidačnej zóne medených ložísk. 

Poznávanie
Na rozdiel od podobného malachitu sa ťažko rozpúšťa v kyseline chlorovodíkovej. Väčšinou sa vyskytuje v podobe drobných kryštálikov, len zriedka nad 1 mm.

Výskyty na Slovensku
 Ľubietová pri Banskej Bystrici, Veporské vrchy

 Galéria 

 Referencie 

Pozri aj
 Zoznam minerálov

 Iné projekty 

Externé odkazy

 Libethenit na www.mindat.org

Kategória:Rombické minerály
Kategória:Fosfáty, arzenáty a vanadáty
Kategória:Bodová grupa mmm
Kategória:Minerály medi
Kategória:Minerály fosforu
Kategória:Minerály kyslíka
Kategória:Minerály vodíka
Kategória:Minerály s typovou lokalitou na Slovensku
Kategória:Minerály opísané zo Slovenska